Sistem Transit Aliran Johor Bahru–Singapura

Sistem Transit Aliran Johor BAhru–Singapura (RTS) ialah transit aliran ringan rentas sempadan yang dirancang untuk menghubungkan Johor Bahru, Malaysia dengan Singapura, merentasi Selat Tebrau. Apabila ia siap dibina, sistem ini akan menjadi laluan kereta api penghubung kedua antara dua negara tersebut selepas perkhidmatan KTM Tebrau Shuttle. Bahagian pertama kajian kejuruteraan awal telah selesai pada Mac 2014, dengan sasaran tahun projek dapat disiapkan adalah pada 2019. Walau bagaimanapun, menurut Ketua Pegawai Eksekutif Pihak Berkuasa Pembangunan Wilayah Iskandar, Datuk Ismail Ibrahim, tarikh siap disasarkan pada 2022.

Kontroversi
Pada 3 Mei 2019, Perdana Menteri Malaysia, Tun Dr. Mahathir Mohamad menegaskan untuk menuntut atau bersedia untuk membeli  bagi satu daripada lima plot tanah di Bukit Chagar, Johor Bahru yang diserahkan oleh Kerajaan Persekutuan (Barisan Nasional) kepada DYMM Sultan Johor, Sultan Ibrahim Ismail.

Pada 4 Mei 2019, baginda Sultan Johor berkenan untuk menyerahkan satu plot tanah tersebut kepada Kerajaan Persekutuan jika ianya memang terlibat dengan projek mega tersebut tanpa mengenakan sebarang bayaran. Media menyatakan bahawa satu plot tanah tersebut telah diserahkan oleh Kerajaan Negeri kepada Kerajaan Persekutuan pada tahun 2012. 

Ianya ekoran dari tuntutan dari Kerajaan Malaysia (Pakatan Harapan) terhadap Kerajaan Singapura untuk melanjutkan tempoh rundingan semula sehingga bulan September 2019. Projek mega melibatkan dua negara tersebut telah dimeterai pada bulan Januari 2018 melalui Kerajaan Malaysia (Barisan Nasional) pada ketika itu. Projek mega ini dijangka siap sepenuhnya pada bulan Disember 2024.

Projek diteruskan
Projek ini kemudiannya telah disambung semula secara rasminya pada 30 Julai 2020 hasil pertemuan Perdana Menteri Malaysia, Tan Sri Muhyiddin Yassin dan Perdana Menteri Singapura, Lee Hsien Loong dan memorandum persefahaman telah diserahkan oleh Menteri Pengangkutan dari Malaysia dan Singapura.

Sumbangan kepada ekonomi tempatan 
Projek RTS adalah satu projek yang dinanti oleh pelabur tempatan dan antarabangsa. Dengan penerusan projek RTS Link, harga hartanah di sekitarnya telah melonjak sekurang kurangnya 10%. Antara 2 projek perumahan yang berdekatan adalah Astaka Johor Bahru dan R&F Princess Cove.

Rujukan

Pengangkutan rel yang dirancang